cyanic-selkie/wikianc huggingface dataset:
השערת קנודסון
רקע היסטורי
קנודסון הציע כי דרושות מספר "פגיעות" ב-DNA כדי לייצר סרטן. הילדים בעלי רטינובלסטומה מורשת, כבר קיבלו את "הפגיעה הראשונה" ב-DNA שירשו מהוריהם, ופגיעה נוספת עלולה להוביל לסרטן. ברטינובלסטומה ספורדית נדרשות "שתי פגיעות", מה שמסביר את הגיל מאוחר יותר של ההתפרצויות - וכן את הסיכוי הנמוך להופעת סרטן נרכש בשתי העיניים.
דירוג אוניברסיטאות בעולם של Times Higher Education
דירוג ה-THE לאוניברסיטאות בעולם
בחודש ספטמבר 2010 פרסם השבועון לראשונה את דירוג האוניברסיטאות בעולם, בשיטת הדירוג החדשה שאימץ.
שיטת הדירוג
הציון של כל אוניברסיטה מורכב מנתונים בחמישה תחומים: הוראה, מחקר, אזכורים, הכנסות מתעשייה, הרכב בינלאומי.
סיל ביץ'
היסטוריה
מרכז הנשק ובסיס חיל הים האמריקאי סיל ביץ' נבנה במהלך מלחמת העולם השנייה על מנת שישמש כמרכז הגדול ביותר של הצי הפאסיפי לאחסון ציוד לחימה.
מכון פרימטר לפיזיקה תאורטית
מבנה מכון פרימטר מאופיין בחזות של זכוכית שקופה לאורך צדדיו הצפוני והמערבי, בניגוד לקירות של רעפי מתכת שחורים המכסים את יתרת הבניין. משרדו של כל חוקר, כמו גם חדרי ישיבות שונים, מציגים לוחות המכסים קיר שלם לצורך עבודה לבד או בקבוצה.
חואן מנואל חיל נבארו
קריירה
בין 1997-2003 נבארו השתתף בטלנובלה הארגנטינאית "5 Amigos".
ב-2006 נבארו השתתף בטלנובלה הארגנטינאית "Al límite". שנה לאחר מכן, נבארו הופיע בפרקים הראשונים של הטלנובלה הארגנטינאית "לה לולה", בתפקידו של לאלו, גבר שהופך בן לילה לאישה, לאחר הטלת כישוף. את דמותו כאישה גילמה השחקנית הארגנטינאית קרלה פטרסון. כמו כן, נבארו הופיע גם בפרק האחרון של הטלנובלה.
ב-2010 נבארו השתתף בטלנובלה "Secretos de amor", בה גילם את דמותו של איגנסיו ובטלנובלה "Caín y Abel".
בין השנים 2012-2013, נבארו השתתף בטלנובלה הארגנטינאית "Mi amor, mi amor", לצדן של ברנדה גנדיני, אינס פלומבו וחסמין סטוארט.
ב-2013, נבארו השתתף בטלנובלה הארגנטינאית "Los vecinos en guerra", בה גילם את דמותו של מריאנו, לצידם של דיאגו טורס ואלאונורה וקסלר.
ב-2017 נבארו השתתף במיני-סדרה הארגנטינאית "La fragilidad de los cuerpos", לצידם של אווה דה דומיניצ'י, הרמן פלסיוס ומרסלו סוביאוטו.
ששת הימים (סרט)
הפקה
אורך הסרט כשעה וחצי, ובתחילתו מקדים דברים ראש הממשלה אז, לוי אשכול. הסרט מלווה בדברי קריינות שכתב חיים חפר, וקורא יוסי בנאי. הוא כולל יומני קולנוע ישראליים וזרים וראיונות עם רב-אלוף יצחק רבין ואלופי הניצחון ישראל טל, דוד אלעזר ועוזי נרקיס. משתתפים בו מטוסי חיל האוויר וחיילי מילואים שגויסו להפקת הסרט, ורוב קטעי הקרבות בו משוחזרים בהשתתפות חיילי צה"ל שנטלו חלק בלחימה המקורית, כמו הקרב על גבעת התחמושת וכיבוש העיר העתיקה.
תהליך קימברלי
הכנס הראשון וההסכם
שתי מלחמות האזרחים (באנגולה ובסיירה לאון) העלו לשיח הציבורי את נושא יהלומי הדמים והקשר שלהם לסכסוכים הארוכים והאלימים. בסוף שנות ה-90 של המאה ה-20 החלה ההבנה הציבורית העולמית שקיים קשר בין יהלומים לאלימות, טרור, ניצול אזרחים ומלחמות. החברות הבינלאומיות והמדינות המייצרות יהלומי קימברלי חששו כי דבר זה יביא לחרם מצד הצרכנים. חשש החברות הבינלאומיות היה שייווצר מצב דומה למה שקרה בתעשיית הפרווה בשנות ה-90 (אחרי פרסום סרטוני וידאו המתארים את אופן ייצור הפרוות): הארגון "אנשים למען יחס מוסרי לבעלי חיים" (PETA) הצליח לשכנע את הצרכנים להטיל חרם על המוצר ועקב כך תעשייה זו נפגעה קשות כלכלית לאורך שנים רבות. בעקבות זאת שר האנרגיה והמינרלים של דרום אפריקה (אחת היצואניות הגדולות של יהלומים בעולם ומהמובילות את תהליך קימברלי) זימן פגישה, בעיר הכורים קימברלי שבדרום אפריקה, כדי לדון לראשונה בנושא יהלומי הדמים. חברות בינלאומיות, המדינות המייצרות וחברות לא ממשלתיות הוזמנו לפגישה רבת משתתפים של כל הקשורים בסוגיה. בפורום זה ובפגישה נוספת שהתקיימה לאחר חודש בלואנדה (בירת אנגולה), המשתתפים הגיעו להסכמה על כמה עקרונות מרכזיים:
תהליך קימברלי הוא הסכם חופשי והמדינות הן שבוחרות אם להשתתף בו והן אינן מחויבות לו מבחינת המשפט הבינלאומי. לכן, כל החלטה בפורום צריכה את הקונצנזוס של כל המשתתפים בו. הפורום מתכנס אחת לשנה בעיר שנבחרת על ידי יו"ר הפורום. בכל שנה יבחר יו"ר חדש לפורום, ומכיוון שלא קיימת מזכירות מרכזית או סגל קבוע או תקציב, היו"ר הוא האחראי לכל הפעילות השנתית. נכון להיום השתתפו בתהליך 59 משתתפים המייצגים 85 מדינות (האיחוד האירופי והמדינות החברות בו נחשבות למשתתף יחיד). חברי תהליך קימברלי מהווים כ-99.8% מהייצור העולמי של יהלומי גלם.
תהליך קימברלי בישראל
מדינת ישראל היא המדינה הראשונה שהתחילה להשתמש בתעודות קימברלי בסחר ביהלומים. תל אביב היא אחד מהמרכזים הבולטים של סחר היהלומים בעולם, מפני שעבוד היהלומים בה נעשה באיכות מאוד גבוהה. במאי 2004 - ישראל הייתה המדינה השנייה שעברה את ביקורת קימברלי. הוועד של הפורום הקדיש שעות רבות לבדיקת התהליכים במשרדי הפיקוח על היהלומים ובנוסף ערך סיור במפעלי יהלומים, בבורסת היהלומים ואף נפגש עם ראשי הענף.
לקריאה נוספת
Global witnees
לאטמה
לאטמה (תרגום מערבית: סטירת לחי) היה אתר אינטרנט ישראלי שעסק בסאטירה ובביקורת תקשורת. חלק מצוות האתר השתתף בתוכנית הטלוויזיה "הכל שפיט" בשנת 2015.
לאטמה 2020 (עונה רביעית)
ב-2020 המהדורה עלתה לערוץ 20 בשם "לאטמה", כשאלחנן חוזר להנחות לצד רונית, ואליעזר שמעון חוזר בדמויות משנה. לתוכנית היו 11 תוכניות מלאות ותוכנית שהייתה רק שיר לפסח.
תגובות
במאי 2012 מחה יריב אופנהיימר כנגד דמותו הסאטירית ב"מהדורת השבט", וכתב בדף הפייסבוק שלו שזהו רצח אופי, בין היתר משום שבניגוד לדמות זו הוא מתנגד לחרם על ישראל.
רכבת בינעירונית
רכבת בינעירונית בישראל
בשנות ה-90 הכינה החברה הצרפתית "סופרטו" תוכנית אב לרכבת, שביטלה את הצורך במערכות מסילתיות שונות לרכבות בינעירוניות ולרכבות פרווריות, והציעה רכבת משולבת שתהיה גם עירונית, גם פרוורית וגם בינעירונית על רשת מסילות משותפת. לפי מדיניות רכבת ישראל מיטשטשים ההבדלים בין שני סוגי הרכבות, בגלל אי יכולת לעמוד בתדירויות גבוהות ובשימוש בתשתית ובקרונות זהים. תהליך ההצטיידות העובר על רכבת ישראל ותוכניות החישמול הם צעד לקראת הפרדה ממשית בין רכבת פרוורים ובין רכבת בינעירונית.
בית הספר לאמנויות על שם פרנק סינטרה
בית הספר לאמנויות על שם פרנק סינטרה הוא תיכון לאמנויות באסטוריה שבקווינס. הוקם על ידי טוני בנט, ונחשב לבית הספר הגדול ביותר לאמנויות בעיר ניו יורק. כלולות בו שש מגמות: אמנות יפה, מחול, שירה ומוזיקה אינסטרומנטלית, דרמה וקולנוע. לכל סטודיו יש מורים ייעודיים, כיתות, הרכבים והופעות/תערוכות משלו. על מנת להתקבל לבית הספר יש לעבור תחילה את שלבי האודישנים. תלמידים בעל מגמה רשאים לגשת לאודישן גם לכיתת המחזמרים, שבעבר העלתה מספר הצגות, כמו "המלך ואני", "חנות קטנה ומטריפה", "רנט", "פנטום האופרה" ו"היירספריי".
בית הספר מונה כ-853 תלמידים, והיחס בין מורה לתלמיד הוא 1:18.
אוקפי אלסטר
במסגרת אירופאית
הקבוצה משתתפת במסגרות האירופאיות מאז שנת 1994. בין היתר השתתפה ב: גביע קוראץ', גביע ספורטה והיורוצ'לנג'.
מסיק
מסיק ידני
כדי לאפשר מסיק ידני מומלץ שהעצים במטע יהיו גזומים לגובה נמוך יחסית. אפשר אמנם למסוק ידנית גם עצים בגובה מעל 4 מטר, למשל על ידי שימוש בסולמות, אולם תוך מחיר של האטה משמעותית בקצב המסיק. צפיפות גבוהה של עצים במטע בדרך כלל לא מפריעה למסיק ידני.
שיטת השאיבה
שיטת השאיבה דומה לבציר ענבים ליין בכרמים מודרניים-ממוכנים. בשיטה זו הזיתים נשאבים על ידי המכונה, שפועלת באופן כמעט לגמרי אוטומטי (בדומה לקומביין תבואות). המכונה נוסעת לאורך השורות במטע, ושואבת את הפרי. כדי להשתמש בטכנולוגיה זו המטע צריך להיות מותאם מראש - כלומר פני שטח המאפשרים עבודה נוחה עם המכונה, וכן נטיעה בשורות ישרות ומרווחים מדויקים ומוגדרים מראש. בנוסף יש לשמור על גיזום מוקפד של העצים, המשווה למטע מראה דומה לכרם גפנים. העצים נשמרים בגובה נמוך (כמטר וחצי) ברוחב תחום, אך בצפיפות ענפים גבוהה יותר מהמקובל במטעים רגילים.
Empty Sky
רקע
בחלק מהרצועות מנגן ג'ון בצ'מבלו, כולל השיר "Skyline Pigeon", שאותו תיאר ג'ון במילים "השיר הראשון אי פעם שברני ואני התלהבנו שכתבנו".
רשות שופטת
קשר לרשות המבצעת
עם התפתחות הדמוקרטיה ועקרון הפרדת הרשויות של מונטסקיה, נקבעה הרשות השופטת כרשות נפרדת. משרד המשפטים, בראשות שר המשפטים, הוא הגוף המנהל את מערכת המשפט מצד הרשות המבצעת. הוא אחראי על העסקת כלל עובדי בתי המשפט, קביעת סדרי העבודה המנהליים (כחלק מאחריותו גם על התביעה והסנגוריה) וחלוקת העבודה בין המחוזות השונים במדינה. הרשות השופטת היא זו ששופטת בפועל.
רטינובלסטומה
קיימים שני סוגים של המחלה: רטינובלסטומה הנובעת מפגם גנטי ורטינובלסטומה שאינה גנטית.
סימנים
הסימן האופייני ביותר לרטינובלסטומה הוא השתקפות לא תקינה של הרשתית כפי שהיא נראית דרך האישון. על פי רוב, הרשתית רחוקה מן האישון ולכן איננו רואים אותה דרך האישון כלל ( אישון שחור תקין). ברטינובלטומה רקמת הרשתית גדלה עקב התהליך הממאיר ומתקרבת לקדמת העין. עקב כך, אור שנכנס לחלל העין דרך האישון מוחזר החוצה בעוצמה גבוהה יותר ואנו נראה "אישון לבן", המונח המקצועי של תופעה זו נקרא Leukocoria. סימנים נוספים הם ירידה באיכות הראייה, עין אדומה, מגורה, ופזילה. כאשר הממאירות אינה מטופלת לאורך זמן אנו נראה הגדלה של גלגל העין עקב תהליך תופס מקום שיוצר הגידול.
אטיולוגיה
מוטציה בכרומוזום 13, בגן הקרוי RB1 הוא הגורם לרטינובלסטומה. הקוד הגנטי המצוי בכרומוזומים, מכתיב לתא את סוגי החלבונים שעליו לייצר ואת רמת התבטאותם בתא. פגיעה בגן RB1 (אובדן הטרוזיגוטיות) תגרור פגיעה בחלבון הקושר את פקטור השיעתוק, E2F. החלבון הקושר את E2F, מונע ממנו להיקשר ל DNA ולשעתק גנים הקשורים לחלוקת התא. פגיעה בחלבון זה גורמת לחוסר בקרה על תהליך השעתוק ולבסוף מתבטא בגידול סרטני. על מנת שהמחלה תתפרץ דרושה מוטציה בשני ההעתקים של גן RB1 שנמצאים בכל אחד מכרומוזומי 13. החולים ברטינובלסטומה מתחלקים לשתי קבוצות: מקרים תורשתיים ומקרים שאינם תורשתיים (germline או non-germline). במקרים התורשתיים אחד מעותקי RB1 הוא פגום בכל אחד ואחד מתאי הגוף וכל שדרוש כדי שתפרוץ המחלה הוא מוטציה אקראית יחידה נוספת בכרומוזום המקביל. מכיוון שכך, ילדים שהם germline כמעט בוודעות יפתחו את המחלה, ועל פי רוב היא תתבטא בגיל צעיר יותר, עד שנה. חולים תורשתיים נוטים לפתח גידולים רב מוקדיים ובשתי העיניים. במקרים תורשתיים הילד בדרך כלל יורש את הגן עם המוטציה מאחד ההורים, אך לא בהכרח, המוטציה יכולה להתרחש בזמן ההפריה של הביצית וכך החולה יכול להוריש את הגן לצאצאיו למרות שלא ירש אותו מהוריו.
מגפת הקורונה בדנמרק
מרץ 2020
נכון ל-10 במרץ נמצאו 262 מקרים מאומתים של קורונה במדינה. על מנת להפחית את מספר הנדבקים קראה הממשלה להימנע משימוש בתחבורה הציבורית בשעות העומס. בתאריך זה שהו 875 תושבים בבידוד ביתי ויותר מ-1,000 נבדקו במטרה להבין האם נדבקו בנגיף.
ב-12 במרץ נספרו 160 מקרים חדשים ובכך מספר החולים הגיע ל-674. שניים מהחולים התגוררו בבית אבות בעיר ארהוס ובודדו לאחר שעובד במקום אותר כחולה בקורונה. 20 עובדים במקום נשלחו לבידוד. באותו יום כדורגלן העבר קלנברג הודיע שהחלים מהמחלה. ב-13 במרץ טיפס מספר הנדבקים בדנמרק ל-801. רשויות הבריאות העריכו כי מספר החולים גבוה אף יותר. 23 אושפזו בבית חולים וארבעה היו במצב קשה המשך העלייה במספר הנדבקים הביא את הממשלה להודיע ב-11 במרץ על מספר צעדים חריפים: הפסקת הלימודים במוסדות להשכלה הגבוהה הציבוריים, הפסקת לימודים בבתי הספר ובמעונות. עובדי המגזר הציבורי שאינם בתפקידים חיוניים, תופסק עבודתם וככל שיתאפשר הם יעבדו מהבית. מוסדות תרבות במגזר הציבורי ייסגרו, עובדי המגזר הפרטי יעודדו לעבוד מהבית, יוטלו מגבלות על התחבורה הציבורית. כן דווח על הגבלת הביקורים בבתי אבות ובבתי חולים ועל מניעת כינוסים מעל 100 משתתפים. בהמשך, המדינה אסרה על התכנסויות של יותר מעשרה אנשים. ברים, מסעדות, מספרות, קניונים ומועדונים נסגרו.
אחרי מרץ 2020
בהמשך ראש ממשלת דנמרק, מדה פרדריקסן, הודיעה שהקניונים במדינה יסגרו החל מ-17 בדצמבר ושסגר כללי יוטל מ-25 בדצמבר עד 3 בינואר 2021. הסגר הוארך עד 7 בפברואר על רקע החשש מהמוטציה הבריטית. התחלואה החלה לרדת בסוף דצמבר. מקדם ההדבקה היה 0.99 ב-10 בפברואר. יומיים קודם תלמידי היסודי שבו ללימודים באופן חלקי.
החל מאוקטובר החלה עליה בכמות הנדבקים שהתגברה בנובמבר ועוד יותר בדצמבר. במדינה החלו לחסן עם מנת דחף של חיסון נגד COVID-19. בנובמבר הוחלט לקבוע שוב תו ירוק. בדצמבר, הממשלה הדנית להורות לתלמידים בבתי הספר היסודיים ובחטיבות הביניים לשוב ללמוד מהבית החל מעוד שבוע ועד לחופשת חג המולד, והורתה למועדונים, לברים ולמסעדות לסגור את שעריהם בשעות הערב. ראש הממשלה מטה פרדריקסן המליצה לתושבי דנמרק לעבור לעבודה מהבית, והכריזה על איסור לערוך מופעים עם יותר מ-50 צופים בעמידה. ב-17 בדצמבר 2021, ראש ממשלה מטה פרדריקסן אמרה כי ממשלתה תטיל הגבלות חדשות. בין היתר יוצע לסגור אולמות תיאטרון ובתי קולנוע. הגבלות אלה, שיחלו ב-19 בדצמבר, התיאטראות, בתי הקולנוע, פארקי השעשועים וגם המוזיאונים ייסגרו. הגבלות יוטלו גם על מסעדות, שיחויבו להיסגר בשעה 23:00 בלילה. צעדים חדשים נוספים כוללים איסור על מכירת אלכוהול לאחר השעה 22:00, מגבלות קיבולת בחנויות ובמקומות פולחן וכדומה.
טיסות בינלאומיות, בידוד לאחר חזרה מחו"ל ומבקרים זרים
ב-3 במרץ 2020 הורתה ממשלת דנמרק לעובדי מערכת הבריאות ששבו מאזורים בהם הייתה התפרצות גבוהה של מחלת נגיף קורונה וכן למי שעוסקים בטיפול בקשישים להיכנס להסגר ביתי למשך שבועיים מרגע חזרתם לארץ.
M82
M82 (גם NGC 3034 או גלקסיית הסיגר) היא האב טיפוס של גלקסיית יצירת כוכבים. זו גלקסיה קרובה, במרחק של כ-12 מיליון שנות אור בקבוצת הדובה הגדולה. היא בהירה פי חמישה מגלקסיית שביל החלב ופי 100 ממרכז הגלקסיה שלנו. בשנת 2005, בתצפיות באמצעות טלסקופ החלל האבל, התגלו 197 צבירים צעירים מסיביים בלב הגלקסיה. המסה הממוצעת של צבירים אלה היא כ-200 אלף מסות שמש, ולכן ליבת הגלקסיה היא סביבה מאוד אנרגטית ובעלת צפיפות גבוהה. באזור מרכז הגלקסיה, קצב יצירת הכוכבים גבוה פי 10 מאשר בכל גלקסיית שביל החלב.
ליזי מקגוויר ממריאה לרומא
ליזי מקגוויר ממריאה לרומא (באנגלית: The Lizzie McGuire Movie) הוא סרט קולנוע קומדיה אמריקאי משנת 2003, מבוסס על סדרת הטלוויזיה של דיסני - "ליזי מקגוויר". הסרט הוקרן לראשונה בארצות הברית, ב-2 במאי 2003, והופק על ידי חברת וולט דיסני. הסרט מספר על ליזי (הילרי דאף) שנוסעת לטיול כיתתי ברומא.
רכסי טאהצה
לקריאה נוספת
Stuart S. Holland, Landforms of British Columbia, PP 59-60
יונס בלהנדה
ניס
ב-31 באוגוסט 2016 חזר לצרפת כאשר הושאל לניס עד לסיום העונה.
קריירה בינלאומית
בלהנדה השתתף עם הנבחרת בגביע אפריקה לאומות 2012, גביע אפריקה לאומות 2013 ומונדיאל 2018.
נייתן גלייזר
קורות חיים
נפטר ב-19 בינואר 2019.
עגור אדום כתר
מאפיינים
גובהו של העגור היפני הוא כ-150 עד 158 ס"מ, ואורכו כ-120 עד 150 ס"מ. משקלו כ-7 עד 10.5 ק"ג, בעוד הזכרים גדולים וכבדים מעט מהנקבות.
Wikitribune
מטרת האתר הייתה להוות כלי לבדיקת עובדות, ולהיות אמצעי נגד ידיעות מסוג חדשות מזויפות. במסגרת האתר עיתונאים מקצועיים חקרו ודיווחו על ידיעות חדשותיות בעוד שבמקביל קהילת המתנדבים של האתר סייעה כל העת לבצע לכל הידיעות החדשותיות תיקוני הגהה, בדיקת עובדות, הצעות לשינויים, והוסיפה מקורות מהימנים. התוכן באתר התפרסם תחת רישיון Creative Commons מסוג CC-BY.
ליגות כדורגל מוספות
ליגת הכדורגל של אדינבורו
בשנת 1899 חלק מקבוצות הליגה הצטרפו לליגת הכדורגל הבין-עירונית יחד עם קבוצות מליגת הכדורגל של גלאזגו. הליגה בוטלה בסופו של דבר ב-1906, ואין כל קשר בינה לבין ליגת הכדורגל של מזרח סקוטלנד הנוכחית.
ליגת הכדורגל הבין-מחוזית
ליגת הכדורגל הבין-מחוזית (באנגלית Inter County Football League). החברות המקוריות בליגה היו אברקורן, אלביון רוברס, ארתורליי, אייר ווייל אוף לבן.
ליגת הכדורגל של לנרקשייר
ליגת הכדורגל של לנרקשייר נוסדה ב-1898 בסקוטלנד. מעט מאוד פרטים ידועים אודות הליגה, האליפות המתועדת היחידה היא זו של אלביון רוברס בעונת 1901-1902.
ליגת הכדורגל הסקוטית המחוזית
העונה היחידה שבה ידוע בוודאות כי התקיימה הליגה היא 1901-02. מעט המידע הידוע על הליגה הוא שאברקורן ואייר חלקו את תואר האליפות, וכי אחת הקבוצות הנוספות בליגה הייתה ריית' רוברס.
המכון הממשלתי להכשרה בטכנולוגיה ובמדע
המכון הממשלתי להכשרה טכנולוגית (מה"ט), הוא אגף ממשלתי במשרד העבודה. עד תחילת 2023 היה חלק מזרוע העבודה. מה"ט הוא הגוף האחראי על מערך המכללות הטכנולוגיות, המלמדות לתוארי טכנאי (י"ג) והנדסאי (י"ד) – כלימודים על-תיכוניים, אך הם אינם נחשבים לתואר אקדמי.
מצעד הניצחון בלונדון (1982)
מצעד הניצחון בלונדון נערך ב-12 באוקטובר 1982. הוא התקיים ארבעה חודשים לאחר הניצחון הבריטי על ארגנטינה במלחמת פוקלנד וכהצדעה לכוח המשימה אשר השתתף בקרבות.
קישוא
מאפייני הקישוא
זני הקישוא מתחלקים לזנים משתרעים, הדומים לזני המלפפון, ולזנים שיחיים, אשר גבעוליהם זקופים. שורשי הקישוא מסתעפים עד כדי יצירת רשת שורשים צפופה בקרקע. בעלי הצמח יש שסעים עמוקים היוצרים חמש אונות. צידיהם התחתונים מכוסים זיפים נוקשים.
אורי גלר
ביוגרפיה
בגיל 11 עבר יחד עם משפחתו לניקוסיה בקפריסין. הוא למד בתיכון קתולי וסיים את בחינות הבגרות בשפה האנגלית. בגיל 18 חזר לישראל והתגייס לצה"ל, שם שירת בחטיבת הצנחנים. בשנת 1967 נפצע במהלך מלחמת ששת הימים ובשנתיים שלאחר מכן עבד כדוגמן תחתונים, והשתתף במספר קמפיינים, ביניהם עבור חברת "אתא". באותה העת פרץ לתודעת הציבור בישראל כאשר החל לבצע קסמים בפני קהל מצומצם במועדוני לילה בתל אביב וזכה לפרסום רב בתקשורת בישראל. חשיפת סודותיו בכמה מן העיתונים הבולטים בישראל של אותה תקופה הובילה אותו לעזוב את ישראל ולנסות מזלו בחו"ל.
שנות התשעים
בשנת 1992 פורסם ספר באנגליה על אורי גלר שבו נטען שוב כי הוא קוסם, ולא אדם בעל כוחות על-טבעיים. גלר תבע את הוצאת הספרים Prometheus Books על לשון הרע, ושוב הפסיד במשפט. הקריירה שלו דעכה בין השאר בשל סדרה של כישלונות להוכיח את יכולותיו העל-טבעיות לכאורה. בשנת 1994 השתתף גלר בסרט הטלוויזיה האמריקני "Mindbender", אשר נוצר בהשראת סיפור חייו של גלר.
העשור השני של המאה ה-21
בשנת 2013 יצא לאור סרט תיעודי בערוץ ה-BBC בשם "חייו הסודיים של אורי גלר - מרגל על-טבעי", (The Secret Life of Uri Geller - Psychic Spy) שבו הופיעו אורי גלר, בנימין נתניהו, כריסטופר "קיט" גרין, פול ה. סמית', הארולד פוטהוף וראסל טארג. בסרט נטען כי גלר הפך ל"מרגל על-טבעי" עבור ה-CIA, גויס על ידי המוסד, ועבד כסוכן חשאי רשמי במקסיקו, תוך שימוש בכוחות על-טבעיים כגון היכולת למחוק תוכן של דיסקטים באמצעות המחשבה.
טענות בדבר כוחות על-טבעיים
גלר ידוע בעריכת ניסויים הקשורים לאירועי ספורט. הספקן ג'יימס רנדי והעיתון הבריטי ה״סאן״ הראו שהקבוצות והשחקנים שגלר בוחר שינצחו לרוב דווקא מפסידים. ג'ון אטקינסון חקר את הניבויים שסיפק גלר במשך 30 שנה וסיכם כי "לעיתים קרובות אורי פגע בסיכוייהם של הספורטאים והקבוצות להם ניסה לעזור." אחד מקוראיו של רנדי כינה זאת "הקללה של אורי גלר".
במהלך טורניר יורו 1996 בין סקוטלנד ואנגליה באצטדיון ומבלי, טען גלר, שריחף במסוק מעל המגרש, כי הצליח להזיז את הכדור מנקודת העונשין בזמן שגארי מקאליסטר, שחקנה של סקוטלנד, התכוון לבעוט בעיטת עונשין. אם הדבר היה נכון, הוא היה נוגד את חוקי התאחדות הכדורגל, כיוון שהכדור היה מוגדר "לא במשחק". בעיטת העונשין הסתיימה בהחמצת ההזדמנות להשוות את המשחק לטובת סקוטלנד.
בפברואר 2008 הודה גלר בתוכנית הטלוויזיה "אורי גלר הבא" (גרסה גרמנית של The Successor), שאין לו כל כוחות על-טבעיים, ואז קרץ למצלמה. לאחר שהפופולריות של גלר ירדה מאוד בעולם והוא הפסיד בכמה משפטים שניהל או התנהלו נגדו, (כמו הכישלון במופע של ג'וני קרסון, כמו ניצחון הקוסם רנדי נגד גלר) גלר המעיט את הופעותיו בעולם ביחס לעבר. בשנת 2016 לערך אורי גלר חזר להתגורר בקביעות בישראל.
הקבלה לקסמים
גלר הודה: "ודאי, ישנם קוסמים שיכולים לשחזר [את ההופעה שלי] באמצעות טריקים." הוא טען שאף כי ניתן לשחזר את כיפוף הכפית הידוע שלו באמצעות פעלולי קסמים, הוא משתמש בכוחות על-טבעיים לצורך כך.
קוסמי במה מכירים מספר שיטות ליצירת האשליה של כפית המתכופפת מעצמה. הנפוצה ביותר היא הסחת הדעת, עיקרון העומד בבסיס קסמים רבים. ישנן דרכים רבות בהן כף מכופפת יכולה להיות מוצגת לקהל תוך כדי מתן הרושם שהיא התכופפה באמצעות כוחות על-טבעיים. דרך אחת היא להשתמש בהסחות דעת רגעיות בהן הקוסם מכופף פיזית את הכף בצורה נסתרת מהקהל, ואז לחשוף את הכיפוף בצורה הדרגתית וליצור את האשליה שהכף מתכופפת אל מול עיני הקהל. דרך אחרת היא להכין את הכף מראש על ידי כיפופים רבים שמביאים אותה קרוב לנקודת השבירה, ובכך להפחית את כמות הכח הדרושה לצורך כיפופה ואף שבירתה בזמן המופע.
בנובמבר 2008, גלר קיבל פרס במהלך כנס קוסמים מטעם אגודת ברגלאס עבור "שירות לקידום עולם הקסמים". בנאום התודה שלו אמר גלר שאילו לא היו לו כוחות על-טבעיים אז הוא כנראה היה "הגדול מכולם" מכיוון שהצליח לשטות בעיתונאים, מדענים ובברגלאס בעצמו. באוקטובר 2012, גלר נתן הרצאה לקוסמים בארצות הברית לכבוד יום ההולדת ה-75 של עיתון Genii.
התדיינויות משפטיות
בשנת 1991 תבע גלר מיליוני דולרים מתאגיד טיימקס ומחברת הפרסום פאלון מקאליגוט בגין פרסומת בה נראה אדם מכופף מזלגות וחפצים אחרים, אך נכשל בעצירת שעון טיימקס. גלר חויב לשלם 149,000$ על הגשת תביעה קטנונית.
טענות בדבר זכויות יוצרים
בנובמבר 2000 תבע גלר את חברת משחקי הווידאו נינטנדו בסכום של 60 מיליון פאונד עקב דמות פוקימון בשם "יונגרר", שבאנגלית הפכה ל"קדברה" (Kadabra). לטענתו, הדמות ניכסה את זהותו ללא אישורו המפורש. דמות הפוקימון המדובר ניחנה בכוחות על-טבעיים וחומשה בכפית עקומה. גלר טען שהכוכב על מצחה ושלושת הברקים על בטנה הם סממנים פופולריים לזרוע הצבאית של האס-אס הנאצי (וואפן אס אס). הקטקנה (מערכת ההברות היפנית) של הדמות (ユンゲラー), נראית דומה לתעתיק שמו של גלר ביפנית (ユリゲラー). ציטוט של גלר: "נינטנדו הפכו אותי לדמות פוקימון שטנית ומרושעת. נינטנדו גנבו את זהותי על ידי שימוש בשמי ובסממני הזהות שלי." השופט המחוזי וואן וואקר ביטל את טענותיו של גלר בהיעדר סמכות שיפוטית.
ספריו
לאורך השנים כתב 16 ספרים בדיוניים ומדע בדיוניים וערך הרצאות בתשלום ברחבי העולם בפני חברות שונות.
פרנץ הורבאט
קריירת משחק
בקיץ 2000 חתם הורבאט בקבוצת אנרגי קוטבוס מהבונדסליגה הגרמנית, שם שותף ב-9 משחקים בלבד, ולאחר מספר חודשים הגיע לישראל וחתם בקבוצת מכבי תל אביב. במדי הקבוצה כבש שמונה שערים ב-51 הופעות בליגת העל, והיה שותף לזכיותיה בגביע המדינה בעונות ו-.
דריל מורי
ביוגרפיה
מורי סיים תואר ראשון במדעי המחשב ותואר שני במנהל עסקים ב-MIT. עבד בחברה סטטיסטית שסיפקה נתונים לליגות ספורט, במהלך עבודתו נתקל בבעלי בוסטון סלטיקס בעת שהחברה שבה עבד סיפקה נתונים לקבוצת רכישה שהתענינה ברכישת בוסטון סלטיקס, בעלי הקבוצה התרשמו מהצעיר המשכיל ומינו אותו לסגן נשיא לענייני כדורסל, כשהוא עובד תחת דני איינג' גם הוא ג'נרל מנגר בולט. מורי הושפע מסגנון הניהול המדעי והסטטיטי של בילי בין ושיטת ה"מאני בול"
יוסטון רוקטס
גם בקבוצת הבת של יוסטון מליגת הפיתוח של ה-NBA, ריו גרנדה ואלי ויפרס, חולל מורי ניסויים שונים – למשך תקופה הוא הנחה את מאמני ושחקני הקבוצה לזרוק שלשות ולרוץ ללא הפסקה כשהם מעלימים עין מההגנה. הקבוצה הייתה בעלת מאזן ההתקפה הגבוה ביותר בליגת הפיתוח, ומאזן ההגנה הנמוך ביותר. במאמר שכתבו עליהם ב-ESPN נכתב ש"אף אחת מעולם לא שיחקה כמוה".
פרשת המן
פרשת המן בהגות
מקובל כי רוב תורותיו של רבי מנחם מנדל מרימנוב עסקו בפרשת המן, עליה הרחיב את הדיבור הן בהבנת הפרשה עצמה ומשמעותה, והן בעניין האותיות המרכיבות את המילה 'מן'. בספר מנחם ציון שערך רבי יחזקאל פאנעט, נרשם בהקדמה ש"עשרים ושתים שנה דרוש דרש מידי שבת בשבתו על פרשת המן". התעסקות זו נבעה כפי הנראה מהאותיות מם ונון הנמצאות הן בשמו העברי (מנחם), בשמו האידי (מנדל) ובשם מקומו (רימנוב).
לי סמולין
תאוריית המיתרים
הספר מתמקד גם בקשיים הניצבים בפני המאמצים הנוכחיים של תאוריות האיחוד של הפיזיקה והגישות למכניקת הקוונטים.
NMC
היסטוריה
החברה הוקמה בשנת 1964 תחת השם "תקליטי סי.בי.אס ישראל" על ידי היזם שמעון שמידט, בשותפות עם התאגיד האמריקאי "קולומביה רקורדס" שהחזיק 70% מהמניות. החברה בישראל הייתה שלוחה של הזרוע האירופית של החברה העולמית "סי.בי.אס אינטרנשיונל". שם החברה הוא ראשי תיבות של "Columbia Broadcasting System", שהוא גם שמה של אחת מרשתות הטלוויזיה הגדולות ביותר בארצות הברית - CBS, שהוקמה במקור כחברת בת של "קולומביה רקורדס". החברה הקימה מפעל לייצור תקליטי ויניל במרץ 1964 ברחוב טהון 50 בחולון. כמו כן היו לחברה אולפני הקלטות בישראל וגם תזמורת. החברה הפיקה תקליטים מקוריים של אמנים מקומיים בתחום המוזיקה הקלאסית והקלה.
בנובמבר 1987 ענקית האלקטרוניקה סוני רכשה את החברה העולמית. בעקבות המהלך, חברת CBS העולמית החליטה שלא להחזיק יותר סניף בישראל. לאור זאת, נמכרה השלוחה הישראלית במרץ 1988 והפכה לחברה עצמאית תחת השם "אן.אם.סי מוזיקה בע"מ" (NMC - ראשי תיבות של "New Music Company"). בהמשך עברה החברה לשליטת דן ידין וקבוצת ידיעות תקשורת (מקבוצת "ידיעות אחרונות").
רכישות
באוקטובר 2008 רכשה את הפעילות בישראל של רשת השכרת סרטי הווידאו "בלוקבסטר", תמורת 6.8 מיליון שקל. NMC סגרה את רשת "בלוקבסטר" בדצמבר 2011.
בשנת 2021 החברה רכשה את חברת התוכן לילדים מבית היוצר של יובל המבולבל (יובל שם-טוב) וכוכבי הילדים הנקראת "יוקיד" (באנגלית: YouKid) ובאותה שנה החברה הקימה את שירות הטלוויזיה החדשה "Screen IL".
דייוויד ניבן
ילדות ולימודים
דייוויד ניבן נולד בלונדון, הצעיר מבין ארבעה ילדים (ניבן נהג לומר שנולד בקירימור שבסקוטלנד כיוון שהאמין שהמקום נשמע רומנטי יותר מאשר לונדון). הוריו היו ויליאם אדוארד גרהם ניבן, יליד אנגליה אך ממוצא סקוטי, והנרייטה ג'וליה דה-גאשר, ילידת ויילס ממוצא צרפתי-בריטי. הוא נקרא דייוויד מכיוון שנולד ביום דייוויד הקדוש. אביו נהרג בשנת 1915 בקרב גליפולי, ואימו נישאה בשנית לסר תומאס קומין-פלאט.
תחילת הקריירה
ניבן הגיע לניו יורק, שם החל בקריירה לא מוצלחת של מכירת ויסקי ופרסום ברדיו למרוצי סוסים באטלנטיק סיטי. לאחר גיחות לקובה ולברמודה, הגיע ניבן להוליווד בקיץ 1934. ואולם, כשניסה להתקבל לתפקידי משחק זוטרים התברר לו שאין ברשותו היתר עבודה, המאפשר לו לחיות ולעבוד בארצות הברית. ניבן נאלץ לעבור למקסיקו, שם עבד כנַשָׁק, בניקוי והברקת רוביהם של ציידים אמריקניים. הוא קיבל אשרת עבודה דרך הקונסוליה האמריקנית, כאשר הגיעה אליו תעודת הלידה שלו מאנגליה, וחזר לארצות הברית. הוא התקבל בסוכנות ליהוק כ"טיפוס אנגלו-סקסי מס' 2008".
מלחמת העולם השנייה
כאמור, ניבן הגיע לבסוף לדרגת לוטננט קולונל והשתתף בנחיתה בנורמנדי. הוא שירת ביחידת מודיעין שהתמקמה מאחורי קווי האויב והעבירה לאחור מידע על מטרות ועל מיקום האויב.
אחרי המלחמה
ב-1956 זינקה הקריירה של ניבן לשיאים חדשים, לאחר הצלחת הסרט "מסביב לעולם בשמונים יום", בו גילם את דמותו של פיליאס פוג. ב-1958 זכה בפרס אוסקר לשחקן הטוב ביותר על תפקידו בסרט "שולחנות נפרדים". לאחר זכייתו הזמין גולדווין את ניבן לביתו; כאשר היה בחדר האורחים של גולדווין, הבחין ניבן בתצלום דיוקן שלו, ששלח לגולדווין מאנגליה במהלך מלחמת העולם. כאשר היה הקשר ביניהם בשיאו, הייתה התמונה מונחת על הפסנתר, אך גם כעת לא הוזזה התמונה ממקומה. אשתו של גולדווין אמרה לו: "סם מעולם לא הזיז אותה".
ראיין או'שונסי
ראיין או'שונסי (באנגלית: Ryan O'Shaughnessy; נולד ב-27 בספטמבר 1992) הוא זמר-יוצר ושחקן אירי. הוא גילם את מארק האלפין בסדרת הטלוויזיה הפופולרית Fair City במשך תשע שנים (2001–2010). בינואר 2012 הוא הופיע בעונה הראשונה של The Voice of Ireland ובמאי 2012 הוא השתתף בעונה השישית של Britain's Got Talent והגיע למקום החמישי בגמר. הוא ייצג את אירלנד באירוויזיון 2018 עם השיר "Together" והגיע למקום ה-16 בגמר.
חיים צורי
משפחתו
מאז 1997, חיים צורי נשוי לדפנה, הצעירה ממנו ב-16 שנה, ולשניהם אלו נישואים שניים. לצורי שלושה ילדים מאשתו הראשונה, ובת משותפת עם דפנה. דפנה שימשה מנכ"לית הקאנטרי קלאב העירוני "ספורטלי" ומנכ"לית ה"חי פארק". משנת 2014, היא משמשת מנכ"לית היכל התיאטרון העירוני, לאחר ששימשה במשך תקופה ארוכה כממלאת-מקום למנהל המוסד.
יחסי אוסטריה–הולנד
ארצות השפלה ההבסבורגיות
בשנת 1482 מתה מארי, דוכסית בורגונדיה, ובנה פיליפ, ארכידוכס אוסטריה מבית הבסבורג ירש את ארצות השפלה הבורגונדיות. בשנת 1482 פרץ המרד הפלמי נגד מקסימיליאן מאוסטריה שנמשך עד לשנת 1491, ובשנת 1483 הסתיימה מלחמת האזרחים השנייה באוטרכט. בשנת 1506 מת פיליפ במפתיע, ובנו בן השש קרל, ארכידוכס אוסטריה ירש את ארצות השפלה. סבו מקסימיליאן הראשון, קיסר האימפריה הרומית הקדושה שילב את ארצות השפלה הבורגונדיות בתוך המעגל הבורגונדיני, ולאחר מכן השטחים הללו זכו באוטונומיה מסוימת. בשנת 1515 רכש קרל את האדמות של אוברייסל ואת בישופות אוטרכט, וכן סיפח את פריזלנד מגאורג, דוכס סקסוניה, ובכך הוסיף לנחלותיו את חרונינגן וחלרה. בשנת 1548 ארגן קרל את שבעה-עשר המחוזות באמנת בורגונדיה, לפיו האחוזות הקיסריות מיוצגות בדיאט הקיסרי באאוגסבורג, ובשנת 1549 ניתנה בעקבותיה הסנקציה הפרגמטית של 1549, שהגדירה את שבעה-עשר המחוזות כישות נפרדת מן האימפריה ומן צרפת.
נציגויות דיפלומטיות
אוסטריה מחזיקה בהולנד שגרירות בהאג ו-6 קונסוליות באמסטרדם, איינדהובן, חרונינגן, מאסטריכט, רוטרדם ווילמסטאד. מאידך, הולנד מחזיקה באוסטריה שגרירות בווינה ו-4 קונסוליות בגראץ, אינסברוק, לינץ וזלצבורג.
ג'ון סיבן
ההישג המטאורי
באליפות הפאן פסיפיק בשחייה שנערכה בבריזביין בשנת 1987 זכה סיבן במדליית כסף במשחה ל-100 מטר פרפר בתוצאה של 54.21 שניות.
פינוקיו
פינוקיו (באיטלקית: Pinocchio) הוא גיבורו של ספר הילדים הנודע מאת קרלו קולודי, שזכה למספר רב של עיבודים.
נועה קולפ
ביוגרפיה
בשנים 2014 - 2016 ניהלה את תחום הפיתוח העסקי והשיווק בחברת האופנה של אלי טהרי בניו יורק ובשנים 2017 - 2019 ניהלה את חברת התוכנה למעבדות "Netlims" בניו ג'רזי. מאז פברואר 2019 מנהלת את מחלקת בנקאות הטכנולוגיה והסטארטאפים בדיסקונט ניו יורק.
NRK2
הפצה
הערוץ משודר ברשת השידורים היבשתית הדיגיטלית, על גבי השידורים הלווייניים ועל גבי רשת הכבלים.
יחסי אוסטרליה–ניו זילנד
כלכלה
בין אוסטרליה לניו זילנד מתקיימים קשרי מסחר חזקים שהתחזקו עוד יותר לאחר ששתי המדינות חתמו על ""הסכם הסחר אוסטרליה–ניו זילנד ליחסים כלכליים קרובים יותר"" (Australia–New Zealand Closer Economic Relations Trade Agreement), הסכם סחר חופשי שנחתם ב-28 במרץ 1983 ונכנס לתוקף ב-1 בינואר 1983.
חיבוקים שבורים
עלילה
"הארי קיין" (בגילומו של ליואיס אומאר) הוא תסריטאי עיוור המתגורר במדריד. הוא מסתייע בסוכנת שלו, ג'ודית גרסייה (בלנקה פורטיו), ובבנה בן ה-22, דייגו (טאמאר נובאס). להארי נודע מהעיתון על מותו של איש העסקים העשיר ארנסטו מרטל. צעיר המכנה עצמו ריי איקס מגיע אל הארי ומבקש את השתתפותו, בתשלום, בכתיבת תסריט. הארי וג'ודית מזהים שריי איקס הוא ארנסטו מרטל הבן, ומבקשים ממנו שלא יקיים יותר קשר עם הארי.
הרס ושיקום
סצנות אחדות בסרט עוסקות בהרס, כצעד של נקמה, ובשחזור שנועד לשקם:
חומת גורגאן הגדולה
תיאור
החומה היא באורך של 195 קילומטרים ובין 6–10 מטר רוחב, כאשר במהלכה יש 30 מצודות ביצורים הנמצאים במרווחים של בין 10–50 ק"מ זה מזה.
טבק (שיח)
מקורו של הצמח הוא במרכז ודרום יבשת אמריקה. הארצות הראשונות בעולם שגידלו אותו מחוצה לה הן: קנדה, מלאווי, זימבבואה וארצות הברית.
הסכנה המשמעותית של שימוש בטבק היא החשיפה לחומרים מסרטנים המצויים בו ובעשנו והרס של הריאות. מדינות רבות ברחבי העולם (בתוכן מבחינות מסוימות ישראל) חקקו חוקים המגבילים את עישון הטבק במקומות ציבוריים, במטרה להקטין חשיפה בלתי רצויה לעשנו ונזקיו.
ישראל פורת
כתיבת "מבוא התלמוד"
באיגרת מחודש סיוון ה'תרע"ג ביקש ממנו הרב קוק לכתוב מבוא חדש לתלמוד, בו תיערך השוואה שיטתית בין התלמוד הבבלי והתלמוד הירושלמי, והתייחסות למקורות קדומים נוספים. כאשר בא להיפרד מרבו לקראת נסיעתו לאנגליה, חזר הרב קוק על הבקשה ואמר "דע לך כי ספרים מתחברים לפי צורך הדורות. דורנו זקוק למבוא חדש לתלמוד. לך והתחל בעבודה...". גם כאשר שהה בחוץ לארץ הוא דחה את כתיבת המבוא במשך זמן רב, אך לאחר מות הרב קוק הוא ראה בכך צוואה שלו - והחל בכתיבתו. משיצא לאור, עשה הספר רושם גדול בעולם התורני.
ג'ורג' המילטון-גורדון
קריירה דיפלומטית
בדצמבר 1805 קיבל הלורד אברדין את מושבו כנציגה הטורי של סקוטלנד בבית הלורדים. ב-1808 הוא קיבל את תואר אביר מסדר הדרדר. בעקבות מותה של אשתו משחפת ב-1812 הוא הצטרף לשירות החוץ. הוא מונה כשגרירה של בריטניה באוסטריה וחתם על הסכם טופליץ (Töplitz) בין שתי המדינות באוקטובר 1813. הוא שימש כמשקיף בפמלייתו של פרנץ השני, קיסר האימפריה הרומית הקדושה בקרב לייפציג ופגש את נפוליאון. אברדין נעשה אחד מהדמויות הדיפלומטיות המרכזיות באירופה באותה תקופה והיה אחד מהנציגים של בריטניה לקונגרס שאטיון (Châtillon) בפברואר 1814 ולדיונים שהובילו לחתימת הסכם פריז במאי אותה שנה. בשובו לבריטניה הוא קיבל את התואר ויקונט גורדון מאברדין ונכנס להיות חבר במועצה המלכותית. ביולי 1815 הוא נשא לאישה את גיסתו לשעבר, הארייט, בתו של ג'ון דגלאס ואלמנתו של ג'יימס האמילטון. נישואים אלה היו מאושרים פחות מנישואיו הקודמים. ב-13 השנים הבאות לקח אברדין חלק פעיל פחות בחיי הציבור.
בנטוסטן
מקור המונח
במשמעותו הנוכחית, ראשית השימוש במונח נעשה ככל הנראה במהלך שנות ה-40 של המאה ה-20. המונח "בנטו" (Bantu) שימש לעיתים בדרום אפריקה לתיאור דרום אפריקאים שחורים באשר הם (לאו דווקא אלה המשתייכים מבחינת אתנית לקבוצות הבנטו), ואילו "סטן" (stan) היא מילה פרסית במקורה המציינת ארץ או טריטוריה, ושימושה נפוץ במרכז אסיה כסיומת לשם חבל ארץ אתני.
ארצות המולדת
מתוך ארבע הפרובינציות שהרכיבו את המדינה הגדולה הוקצו שטחים שיועדו להיות ארצות המולדת השחורות, בסך הכול עשר ארצות כאלה, על פי חלוקה ללאומים. מרביתן נוצרו בצפון המדינה ובמזרחה, מקור רוב אוכלוסיית הבנטו. הגדרת הלאומים נעשתה בעיקר על בסיס השפה והמקור הגאוגרפי של קבוצות האוכלוסייה, ומספר שבטים שדיברו שפה משותפת ובאו מחבל ארץ מסוים הוגדרו כעם. ההגדרה הייתה בעייתית במקצת, שכן לאחר דורות אחדים של מגורים בעיירות שחורים בשולי הערים הלבנות התערבבו לאומי הבנטו זה בזה. בעיקרון, נעשה ניסיון כן להקצות לכל אחד מלאומי הבנטו את חבל הארץ המקורי של אבותיו, אך עם תיקונים והתאמות שנועדו להבטיח את הרציפות הטריטוריאלית של דרום אפריקה הלבנה, ואת המשך שליטתה במשאבי הטבע החשובים. זאת על חשבון הרצף הטריטוריאלי של הבנטוסטנים ושליטתם שלהם באוצרות הטבע ומקורות התעסוקה. כך נוצר מצב שכמה מבין הבנטוסטנים הורכבו ממובלעות שונות שאינן מחוברות זו לזו, ואחזו בטריטוריות שוליות ונידחות שאינן מסוגלות לתמוך כלכלית ביושביהן. ארץ בופוטאצוואנה, למשל, הורכבה משבע מובלעות שונות ונפרדות בצפון-מרכזה של דרום אפריקה.
קרייזלר
היסטוריה
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928. חטיבת המכוניות דה סוטו קרויה על שם ארננדו דה סוטו, מגלה הארצות הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.
ג'יפתליק (אזור)
בתקופת המנדט הבריטי
בתחילת השלטון הבריטי בארץ ישראל היה על השלטונות להחליט מה לעשות באדמות הג'יפתליק. ב-1921 נמסרו רוב הקרקעות ממערב לירדן לבעלותם של ערבים תושבי טובאס, בית דג'ן ושכם, שטענו כי האדמה הייתה שייכת להם קודם שעברה לידי השלטון העות'מאני. שטחי הג'יפתליק ממזרח לירדן נמסרו לאמיר עבדאללה. מלבד זאת הוקצו אדמות לקיבוץ איילת השחר וכן שטח ליד ערד שיועד להתיישבות של חיילים יהודיים ששירתו בצבא הבריטי במלחמת העולם הראשונה. בהמשך נרכשו אדמות בג'יפתליק בית שאן על ידי הקרן הקיימת לישראל, והוקמו עליהן יישובים עבריים. מרבית יישובי עמק בית שאן הוקמו על אדמות ג'יפתליק.
מוך (חומר)
כיסים
במשחק וידאו של חברת Infocom, המבוסס על "מדריך הטרמפיסט לגלקסיה", קיימת אפשרות לרכוש אוסף של "אבזרים", הכוללים תיק קטן של "מוך כיסים".
שפיטה (זמרת)
ביוגרפיה
שפי נולדה בכרמיאל.. לאחר מכן עברה עם משפחתה לפרדסיה. היא למדה במגמת תיאטרון וקולנוע בבית הספר התיכון.
כדמותה של שפיטה
ביולי 2015, הוציאה גרסת כיסוי לשיר "Lithium" של נירוונה. באוגוסט 2015, ערב תחילת שנת הלימודים, הוציאה גרסת קאבר לשיר "אָלֶף בֵּית" של נעמי שמר.
טרנט סבן
Progress Wrestling (2016–2019)
סבן ערך את הופעת הבכורה שלו בארגון באירוע "פרק 28" ביחד עם טיילר בייט (שנקראו ביחד מאסטש מאונטיין) בהפסד לדמיאן ופיט דאן. ארבעה אירועים לאחר מכן, סבן הפסיד לרמפייג' בראון. ב"פרק ה-33", סבן הפך לדמות רעה, כשתקף את בייט, ואף חבר לפיט דאן (ביחד נודעו בשם בריטיש סטרונג סטייל). ב"פרק ה-36", סבן ודאן ניצחו את הלונדון ריוטס (ג'יימס דייוויס ורוב לינץ') וזכו באליפות הזוגות של Progress. הם הצליחו להגן על חגורות האליפות בקרב חוזר נגד האחרונים ב"פרק ה-39". לאחר מכן, סבן ודאן הוכנסו לקרב הדחות משושה על אליפות העולם של Progress, שבה לבסוף דאן ניצח לאחר שטיילר בייט חזר לארגון תוך כדי שהוא תקף את המתאבק ג'ימי האבוק והפך גם הוא לדמות רעה, ואף חבר לקבוצתם של סבן ודאן. ב-16 בדצמבר, סבן ודאן הופשטו מחגורות אליפות הזוגות של הארגון לאחר שדאן ניסה להעביר את החלק שלו בהחזקת התואר לבייט. שבועיים לאחר מכן ב"פרק ה-41", סבן ובייט ניצחו את הלונדון ריוטס וה-LDRS of the New School (מרטי סקורל וזאק סברה ג'וניור) בקרב זוגות משולש כדי לזכות באליפות הזוגות של Progress.
שפיטה (זמרת)
חיים אישיים
בן זוגה הוא המוזיקאי דקל דביר, המתופף של להקת לולה מארש, שגם מסייע לה בהפקה מוזיקלית של שיריה. בנובמבר 2021 נולדה בתם הבכורה.
שפי מתגוררת בתל אביב.
ברוך בג
פעילותו בארץ ישראל
בשנת 1939 הוחלט להקים מחלקה להכשרה גופנית. בג היה מארגן המחלקה, אשר הייתה המוסד הממלכתי הראשון לחינוך גופני בארץ ישראל.
כריסטיאן פאולסן
ביוגרפיה
החוזה של פאולסן בשאלקה הסתיים ביוני 2006. שמו נקשר במספר מועדונים מובילים מאיטליה, כולל אינטר מילאנו ומילאן, למרות הביקורות על סגנון המשחק שלו שהושמעו בה. בסופו של דבר הוא חתם בסביליה מספרד, מחזיקת גביע אופ"א, שהייתה הקבוצה שהדיחה את שאלקה מהטורניר בעונת . הופעת הבכורה שלו הייתה בניצחון 3 - 0 על ברצלונה במשחק הסופר קאפ האירופי, שנערך ב-25 באוגוסט 2006. לאחר החודש הראשון שלו בקבוצה הכתיר אותו העיתון דיאריו מארקה בתור ההחתמה החדשה הטובה ביותר בליגה. הוא זכה בפרס כדורגלן השנה בדנמרק גם ב-2006, ובכך הפך לכדורגלן הראשון בהיסטוריה שעושה זאת. הוא סייע לסביליה לזכות בגביע אופ"א בפעם השנייה ברציפות, לאחר שהקבוצה גברה במשחק הגמר על אספניול בדו-קרב פנדלים . כמו כן, הוא זכה עם סביליה בגביע המלך, ובעונה שלאחר מכן השתתף לראשונה בליגת האלופות.
ב-14 ביולי 2008 הודיעה הנהלת יובנטוס על השלמת העברתו של פאולסן תמורת 9.75 מיליון אירו, וכי השחקן חתם על חוזה לארבע שנים תמורת 3 מיליון אירו לשנה. ב-8 בפברואר 2009 הבקיע פאולסן את שער הניצחון במשחק מול קטאניה. הוא לא התבלט ביובנטוס באותה עונה, ולא היה אמור להיות שחקן מרכזי בעונת. אולם, חוסר רצונו המופגן לעזוב את יובנטוס הוביל בסופו של דבר להעברת כריסטיאנו זאנטי לפיורנטינה ולהישארותו בקבוצה.
ב-2 באוגוסט 2012 חתם בשורות אייאקס אמסטרדם ל-2 עונות. ב-30 בספטמבר 2014 חזר לפ.צ. קופנהגן אחרי 12 עונות.
רסיסי חיים
רסיסי חיים (באנגלית: Five Easy Pieces) הוא סרט דרמה אמריקאי שיצא לאקרנים בשנת 1970, הסרט בוים על ידי הבמאי בוב רפלסון. תסריט הסרט נכתב על ידי קרול איסטמן (בשם העט שלה: אדריאן ג'ויס). בסרט מככבים ג'ק ניקולסון וקארן בלק. רסיסי חיים הוא סרט מסע המגולל את סיפורו של רוברט (בובי) דופי, העובד כפועל פשוט בשדה קידוח נפט למרות השתייכותו למשפחה מן המעמד הגבוה. בובי יוצא למסע של התמודדות עם הדברים המפריעים לו בעולם החיצון ובתוכו פנימה.
תקיפות כרישים
סטטיסטיקה
עם זאת מרבית התקיפות הקטלניות התרחשו באוסטרליה ובעיקר באוסטרליה המערבית, בה מאז שנת 2000 אירעו 17 תקיפות קטלניות, בהן מתוך 16,000 תקיפות אחת קטלנית. גם בדרום אפריקה מספר הקרבנות מתקיפות הוא גבוה יחסית, כשלעיתים 27% מהתקיפות בה קטלניות.
המינים התוקפניים
בתקיפה נדירה, שהתרחשה במפרץ פולס בדרום אפריקה, עמלץ לבן באורך 3 מטרים קפץ לתוך ספינת מחקר לאחר שהצוות השתמש בסרדינים כפיתיון.
משפט לגראנז'
ראו גם
}}
כשהנחש והעכבר נפגשו לראשונה
העברת מסרים פוליטיים בסיפור
השיר מתאר את המפגש הראשון והשני של שתי חיות קטנטנות, נחש ועכבר, שמשחקות יחדיו בהתרגשות ובסקרנות הדדית ביער. בהגיען הביתה הן מגלות שנפגשו לא רק זו עם זו אלא גם עם עומס סטריאוטיפים שאיננו מאפשר את מימושה של הידידות בפגישה השנייה. כוחה היצירה נובע מן המתח שבין המשיכה הטבעית של ילדים אל מפגש עם ילדים אחרים מגזע או מין או רקע תרבותי שונה ובין הסטריאוטיפים הנערמים על ידי הורים וסביבה חברתית. המסר נגד גזענות וסטריאוטיפים ניצוק ביצירה קלאסית זו ומלמד שהקשר עם הזולת בונה את העצמי ומשחררו. הפואמה מאופיינת בהתפתחות דרמטית של הסיפור ובסיום הפתוח של מפגש בלתי צפוי בין הנחש לעכבר כי המשוררת קוראת לילדים להשלים את המפגש השלישי.
הסתדרות ההנדסאים בישראל
הסתדרות ההנדסאים בישראל (או בשמה הקודם הסתדרות הטכנאים וההנדסאים) היא האיגוד המקצועי שמאגד, במסגרת הסתדרות העובדים הכללית החדשה את הלבורנטים, השרטטים, הטכנאים וההנדסאים בישראל וכפופה ארגונית ליו"ר האגף לאיגוד מקצועי בהסתדרות החדשה.
ויקטור פונדלניק
קריירה
ב-1969 פונדלניק היה מאמנה של רוסטסלמאש. לאחר שנותיו ככדורגלן ומאמן פונדלניק עבד כעיתונאי ועורך ספורט. כמו כן הוא כתב 4 ספרים. היה נשוי עם 3 ילדים ו-4 נכדים. התגורר במוסקבה עד מותו. ברוסטוב על הדון נוסדה אקדמיית כדורגל על שמו.
גוסטב שטרזמן
כשר החוץ הגרמני
שטרזמן זכה על הישגים דיפלומטיים אלה בפרס נובל לשלום, במשותף עם אריסטיד בריאן הצרפתי, בשנת 1926.
יחד עם פיוס המערב הצליח שטרזמן לשמור על קשרים טובים עם ברית המועצות ובשנת 1926 חתם עם נציגה על חוזה ברלין, שהבטיח שמירה הדדית של נייטרליות במקרה של מלחמה משני הצדדים.
דף נחיתה
היתרונות של דף הנחיתה
יתרונותיו של דף נחיתה הם רבים, במיוחד על פני אתר אינטרנט שלם. ראשית, מדובר בעמוד אחד, קצר לרוב, הלוכד את תשומת לב הגולש ומציג לו מוצר או שירות ספציפיים בצורה תמציתית. היות שטווח תשומת הלב של גולשי האינטרנט נע סביב שניות בודדות - יש להניח כי לגולש המזדמן לא תהיה הסבלנות לקרוא תוכני אתר כדי להתרשם מהמוצר, אלא יש להציג לו עמוד ממוקד המהווה למעשה פרסומת. בנוסף לכך, דף נחיתה לרוב יכיל עיצוב מזמין ואלמנטים גרפיים המעודדים את הגולש לפעול - טופס השארת פרטים, כפתור רכישה, הרשמה לרשימת תפוצה ועוד - כתלות בפעולה אותה יוצר הדף הגדיר כיעד. דף נחיתה הוא לרוב תוצר של מסע פרסום מפולח ייעודי ויתרונו של גורם זה על פני אתר הוא שדף נחיתה, מהגדרתו, מופרד מהמראה הכללי של האתר - לכן, החופש העיצובי בו גדול יותר וניתן "לשבור" את התבנית של האתר. ניתן למצוא כי מרבית הפרסומות המצויות בתוצאות החיפוש הממומן במנועי החיפוש מובילות למעשה לדפי נחיתה - וזאת על מנת למקסם את הרווח הפוטנציאלי מהשקעה כלכלית בפרסום.
קאמולודונום
קאמולודונום (בלטינית: Camulodunum) הוא שמה של עיר רומאית שהייתה ממוקמת במקום בו נמצאת כיום העיר קולצ'סטר במחוז אסקס שבאנגליה.
בעקבות הכיבוש הרומי של העיר, הפכה למקום מגוריהם של חיילים רומים משוחררים רבים ונקראה "קולוניה קלאודיה ויקטריקנסיס" (Colonia Claudia Victricensis).
התקופה הרומית
לאחר כיבושה, הוקמה בעיר מצודה של הלגיון הרומי, וחיילי הלגיון התיישבו בעיר. לימים הפכה העיר למושבה של חיילים שפרשו מהליגיון, ולעיר הבירה של בריטניה הרומית. בשנת 44 הוקם בעיר מקדש לקלאודיוס.
טיפול בעזרת בעלי חיים
שלוש דרכי ההתערבות המקובלות הן
1. תצפית של המטופל בבעלי החיים ללא פעילות פיזית כדוגמת הסתכלות על כלוב ארנבונים ולמידה של מאפייני חייהם.
תהליך השלכתי
טיפול בעזרת בעלי חיים מאפשר למטפל להיעזר בבעלי-חיים כדי ליצור קשר נפשי בין המטופל לבעל-החיים.
בעלי החיים
בעל החיים נבחר בהתאם לתכונותיו ולצורכי המטופל. המאפיינים המשותפים של בעלי החיים בתרפיה זו הם יכולתם בזירוז החלמה ממחלות קשות והשפעתם החיובית על המטופל. יחסם של בעלי החיים כלפי בני האדם מתאפיין בחוסר שיפוטיות. חיות מחמד גדולות כגון כלבים וחתולים מתאפיינים ביכולתם להביע אהבה, חיבה וידידות ובכך מעודדות פיתוח מערכת יחסים ואמפתיה עם המטופל. בעלי חיים גדולים יותר כגון סוסים וחמורים מתאימים למטרת חיזוק שרירי הגוף תוך כדי רכיבה. בנוסף, הסוס מדמה את ההתנהגות האנושית, ולכן ממחיש בהתנהגותו את חוויותיהם הרגשיות של המטופלים ואת הדינמיקה הקבוצתית. חיות מחמד קטנות כגון שרקנים, עכברים ותוכים מפתחות אמפתיה ואחריות בעקבות הטיפול העדין והמסור שהן דורשות. החיות המטפלות בתרפיה זו, נבחרות בזכות אופיין הנוח, ועוברות הכשרה בסדרת אימונים, הכוללים מיתון והשהיית דחפים ופיתוח יכולות התקשרות עם האדם.
המסגרת הטיפולית
המסגרת הטיפולית צריכה לשמור על זכויות בעלי חיים, רווחתם, ולהימנע מצער בעלי חיים על פי חוק ההגנה על בעלי החיים.
מתן בסתר
ביהדות מתן בסתר נתינת צדקה בסתר היא מעלה והידור במצוות צדקה. הנותן אינו יודע מי המקבל. והנתמך אינו יודע מי התומך. לפי דברי הרמב"ם היא הצדקה השנייה המעולה בחשיבותה.
מקורות ופרטים
הרמב"ם בהלכות צדקה, מדגיש את החשיבות בשמירה על כבודו של הנתמך וכותב כי ישנם שמונה מעלות לצדקה זו למעלה מזו. הדרגה הראשונה, המעולה והחשובה ביותר, היא לדאוג לאדם לפרנסה ושיוכל לעמוד על רגליו עצמאית.
פטינה
גאולוגים משתמשים במונח "פטינה" - מכונה בעברית "מִקְרָם מדברי"- כדי לתאר ציפוי כהה ומבריק שנוצר על פני השטח החשופים של שברי סלעים מלוטשים (ראה תמונות מציורי סלע בהר כרכום). הציפוי מורכב מתחמוצת מנגן כהה, מתחמוצת ברזל ומחרסיות היוצרות ציפוי דק על פני השטח של שבר הסלע. הפטינה מכסה את פניהם של שברי הסלעים החשופים לשמש, אך לא את בסיסם, המונח על הקרקע או טמון בה. ליצירת המרקם המדברי תורמים חומרים השוקעים כאשר מים או טל מתנדפים מפני שבר הסלע, הידבקות של חרסיות ופעילות של חיידקים על פני השטח.
שרון הר פז
שרון הר פז (נולדה ב-1954) היא סופרת, עורכת לשונית ועורכת תכנים ישראלית.
חייה
הר פז גם מנחה סדנאות לכתיבה יוצרת מטעם ההוצאה לאור "קציר מלים" שבבעלותה.
גארי קספרוב
תחילת קריירת השחמט
קספרוב התחיל ללמוד שחמט בבית ספר לשחמט על שם מיכאל בוטביניק. הכישרון והפוטנציאל שלו התבררו כאשר ניצח בתחרות ברית המועצות לנוער בטביליסי (גאורגיה הסובייטית) ב-1976, כאשר זכה ב-7 נקודות מתוך 9. שנה לאחר מכן ניצח בטורניר נוסף, כשזכה ב-8.5 נקודות מתוך 9.
אליפות העולם בשחמט - ספטמבר 1984- פברואר 1985
הקרב על אליפות העולם נערך בשנת 1984 בין אנטולי קרפוב לגארי קספרוב. הקרב הציג תהפוכות רבות, וכמו כן כלל את הסיום השנוי ביותר במחלוקת בכל תולדות השחמט המודרני. קרפוב התחיל את התחרות בתנופה טובה, ומתוך 9 המשחקים הראשונים ניצח 4. לפי חוקי הקרב, מי שמגיע ראשון ל-6 ניצחונות זוכה בתחרות.
אליפות העולם בשחמט - 1985
הקרב השני בין קרפוב לקספרוב נערך בשנת 1985. לפי חוקי התחרות היו 24 משחקים, והראשון שמגיע ל-12.5 נקודות מוכרז כמנצח, ובמקרה של תיקו 12:12 התואר נשאר אצל קרפוב. למרות ההתחלה השקולה, קספרוב הצליח להבטיח את התואר לעצמו בעזרת ההגנה הסיציליאנית וזכה בתואר בגיל 22. בכך הוא שבר את השיא של מיכאל טל, שניצח את מיכאל בוטביניק בגיל 23, בשנת 1960.
קספרוב נגד המחשב
קספרוב שיחק גם נגד דיפ ג'וניור הישראלית ופריץ הגרמנית. בדו-קרב בו שיחק נגד פריץ, בנובמבר 2003, הוא הגיע לתיקו של 2:2.
Endless Summer Vacation
סינגלים
ב-7 במרץ, החלה לפרסם סיירוס קטעים מתוך השיר "River", באמצעות סרטונים ברשתות החברתיות שלה. היא חשפה חלק מהאינסטרומנטלי של השיר, כמו גם את מילותיו. השיר יצא לאור כסינגל השני של האלבום ב-10 במרץ 2023, יחד עם וידאו הקליפ שלו.
תיק ירושלים
ביקורת והפצה
פלין אמר שהסרט "לא הלך טוב בקופות וכמעט נעלם".
הפארק הלאומי קטמיי
גאוגרפיה
הפארק הלאומי קטמיי משתרע על שטח בן 16,564 קילומטרים רבועים בדרום-מערב מדינת אלסקה. הפארק משתרע בצד האוקיינוס השקט של חצי האי אלסקה, מול האי קודיאק (Kodiak Island) במצר שליקוף (Shelikof Strait). המאפיינים העיקריים של הפארק הם חופיו, הרכס האלאוטי (Aleutian Range), שבו שרשרת של חמישה עשר הרי געש לאורך החוף הדרום-מזרחי של הפארק, וסדרה של אגמים גדולים באזור המערבי השטוח יותר של הפארק. היישוב המשמעותי הקרוב ביותר לפארק הוא קינג סמון, שבו גם שוכן מטה הפארק, כ-8 קילומטרים במעלה הנהר נאנק (Naknek River) מהכניסה לפארק. כביש חצי האי אלסקה מחבר בין אגם נאנק סמוך לכניסה לפארק, וממשיך עד השפך של הנהר נאנק לאוקיינוס סמוך ליישוב נאנק. הכביש אינו מחובר למערכת הכבישים של אלסקה. הגישה לתוככי הפארק היא בשיט על אגם נאנק. כביש נוסף בפארק מתחיל במחנה ברוקס (Brooks Camp) אל תרי פורקס (Three Forks) המשקיף על עמק עשרת אלפי תימרות העשן. קו החוף המפורץ מאוד משתרע לאורך של 800 קילומטרים מהכניסה למפרצון קוק (Cook Inlet) במפרץ קמישק (Kamishak Bay) דרומה עד כף קובוגלי (Cape Kubugakli). כיוונו של רכס ההרים הוא מדרום-מערב לצפון-מזרח, כ-25 קילומטרים מהחוף.
אקלים
גשם יורד במהלך כל השנה, כשהאביב, הקיץ והסתיו גשומים יותר מהחורף היבש יחסית והקר. כמות המשקעים השנתית הממוצעת בקינג סמון שבו שוכן מטה הפארק הייתה מעל ל-510 מילימטרים, והטמפרטורה השנתית הממוצעת הייתה 2°C. הטמפרטורות בקיץ נעות בין 1°C- ל-27°C, והטמפרטורות בחורף יכולות לנוע בין 10°C ל-37°C-.
בעלי חיים
מיני החולייתנים החיים בפארק כוללים:
ארכאולוגיה והתקופה עד המפגש עם האירופאים
"הנפה הארכאולוגית מחנה ברוקס" (Brooks River Archeological District), פנימה בתוך היבשת, היא אתר המתוארך לפני 4,500 שנה, שנוסף ב-1977 למרשם הלאומי של מקומות היסטוריים (National Register of Historic Places), והוכרז אתר היסטורי לאומי (National Historic Landmark) ב-1993. כפר שננטש לאחר ההתפרצות הגעשית של 1912 בפתח נהר סבונוסקי מכונה "אתר סבונוסקי הישן" (Old Savonoski Site), בעוד שנפה נרחבת יותר של אתרים נמצאת סמוך לשפך נהר גרוסבנור (Grosvenor River). "אתר DIL-161" (DIL-161 Site) שוכן בקו פרשת המים של הנהר אלאגנק (Alagnak River), ובו ממצאים המעידים על מגורים באלף הראשון לספירה.
פכירינוזאורוס
מאפיינים
פכירינוזאורוס היה דינוזאור הולך על ארבע. הוא מפורסם בעיקר בזכות הגולגולת שלו, שלא הייתה מצוידת בקרניים חדות אלא בבליטות גרמיות קהות. העטרה שלו, מעין "מניפה" גרמית, הייתה קצרה אך בעלת בליטות ושקעים ("חלונות" בעצמות העטרה), כללה זיזים חדים, ושימשה ככלי מרשים במפגני ראווה. הפכירינוזאורוס היה שייך לתת-משפחת הצנטרוזאורים של הצרטופסיים ואופיין בעטרה קצרה ובבליטה גדולה מעל האף. הוא היה מבין הגדולים שבתת-משפחה זו: אורכו היה כשמונה מטר, ומשקלו כארבעה טון.
ג'וזף קרומגולד
ביוגרפיה
קרומגולד נולד בג'רזי סיטי שבניו ג'רזי למשפחה יהודית. אביו היה מפעיל בתי קולנוע וקרומגולד היה מעורב בעסקי הקולנוע מגיל צעיר. לאחר שסיים את חוק לימודיו באוניברסיטת ניו יורק עבד זמן מה עבור חברת MGM כתסריטאי, מפיק ובמאי קולנוע. בשנת 1935 פרסם ספר מתח למבוגרים בשם "Thanks to Murder". בתקופת מלחמת העולם השנייה עבד עבור משרד המידע המלחמתי של ארצות הברית (United States Office of War Information), סוכנות ממשלתית שעסקה ביצירת סרטי תעודה וסרטי תעמולה בתקופת המלחמה. בשנת 1943 הפיק עבור הסוכנות סרט בשם "אוטוביוגרפיה של ג'יפ", המתאר את המצאתו וייצורו של הג'יפ מנקודת הראות של ג'יפ.
יואי פ. ניוטון
יואי פרסי ניוטון (17 בפברואר 1942 - 22 באוגוסט 1989) היה חבר ראשי, מייסד ובעל השפעה ניכרת בתנועת הפנתרים השחורים בארצות הברית.
קורות חייו
ניוטון היה אחד ממיסדי הפנתרים השחורים, תנועה שחורה שקראה לשינוי סדר היום הפוליטי בצורה רדיקלית ונשענה על המסרים של מלקולם איקס, מרקוס גארבי, מאו דזה-דונג, צ'ה גווארה ופרנץ פאנון. התנועה נשענה על רעיון הלאומיות השחורה והתקיימה מתחילת שנות השישים ועד סוף שנות השבעים. ניוטון עבד בהנהגת התנועה ביחד עם בובי סיל.
ביג
ביג (באנגלית: Big, גדול) הוא סרט קומי בכיכובו של טום הנקס שיצא לאקרנים ב-1988. הסרט זיכה את טום הנקס בפרס סאטורן ובמועמדות לפרס אוסקר לשחקן הטוב ביותר.
יחסי הודו–סנט וינסנט והגרנדינים
סיוע כלכלי
בתחילת שנת 2006 העניקה הודו לסנט וינסנט והגרנדינים סיוע בשווי 50,000 דולר שכלל בעיקר תרופות. לאחר ההוריקן תומאס שאירע בדצמבר 2010, העניקה הודו למדינה סיוע בשווי 500,000 דולר. כמו כן, בעקבות השיטפונות בסנט וינסנט והגרנדינים בדצמבר 2013, העניקה הודו סיוע בשווי 500,000 דולר. אזרחי סנט וינסנט והגרנדינים זכאים למלגות במסגרת תוכנית שיתוף הפעולה הטכני והכלכלי ההודי.
מלחמת הודו-סין הראשונה
המצב בצרפת ערב מלחמת הודו-סין
מלחמת הודו-סין התנהלה 15 אלף קילומטר מצרפת. השלטון בצרפת שאחרי מלחמת העולם השנייה לא יציב, הכלכלה ההרוסה ודעת הקהל הצרפתית אדישה למדיניות החוץ. בנוסף הייתה מגמה הכללית של דה-קולוניזציה של מעצמות. הצירוף של מוטיבציה נמוכה ודלות באמצעים הקשה על השלטון הקולוניאליסטי הצרפתי להגדיר אסטרטגיית פעולה ברורה בלחימה בהודו-סין.
פריצת המלחמה ומהלכה
במרץ 1946 הכירה צרפת באוטונומיה בלאוס וקמבודיה, ובריבונות בווייטנאם תחת חסות צרפתית למשך חמש שנים. הזרוע הצבאית של התנועה הלאומית בראשות הו צ'י מין התמרדה והשתלטה על צפון ווייטנאם בתמיכת סין.
בחיפוש אחר פתרון פוסט קולוניאליסטי וכהתנגדות פוליטית לווייט-מין, מינתה צרפת ב-1948 את הקיסר הקודם לשליט על ווייטנאם "העצמאית", והפכה במהלך טקטי את המלחמה ממלחמה בכובש אימפריאליסטי למלחמת אזרחים. צבא הווייט-מין מנה כמה עשרות אלפי לוחמים ונקט בלחימת גרילה על מנת לנצל את היתרון הלוקאלי שלו בהיכרות השטח כנגד העליונות הצבאית הצרפתית.
קונון
Conone
יהודה הר-מלח
קורות חייו
הר-מלח נישא בנישואים שניים לרבקה גרין, בתו של אביגדור גרין ואחותו של דוד בן-גוריון. רבקה נפטרה בשנת 1944. לאחר פטירתה נישא הר-מלח בשלישית, לשחקנית קטיה לבית קלצקי (1902–1992).
בחנותו של מר לובלין
עלילה
שוכרי החנויות שכניו של מר לובלין: הזקן ויצלרודה, ערירותו ובדידותו. משחיז הסכינים גץ ווייגיל, סכסוכיו עם ויצלרודה. האומן יאקוב וויינוורצל, אהבתו לתנ"ך וליהודים, ומות כל בניו. ומוכר הצעצועים אדם איזבא, שמלפנים הייתה פרנסתו מצויה ברווח, אך משפרצה המלחמה יושב הוא בלא כלום, ומסתייע על ידי גברת זלצמן.
הלני בגן
פעילות בתקופת השואה להצלת יהודים
ב־8 בספטמבר 1942, המשטרה חסמה את רחוב דו-מירויור בבריסל ועצרה את כל היהודים שהתגוררו שם. יוסף נובאק הצעיר הצליח לשרוד בזכות שהתחבא בארון. לאחר סיום האקציה, יוסף נתקל באיש משטרה שהחליט למסור אותו ל Oeuvre Nationale de l’Enfance - הארגון הצרפתי לשלום הילד. משם הועבר יוסף לבית היתומים של האחות מרי וגם הוא הועבר לטיפולה המסור של האחות הלני.